19 mart soat 21:00 dan 20 mart soat 06:00 gacha yo‘l ta’mirlash ishlari olib borilishi sababli Alisher Navoiy shohko‘chasi va Labzak ko‘chasi qisman yopiladi. Bu haqda Toshkent shahri hokimligi ma’lum qildi. Navoiy shohko‘chasi Abay ko‘chasi chorrahasidan Sharof Rashidov shohko‘chasi chorrahasigacha;   Labzak ko‘chasi Alisher Navoiy shohko‘chasi bilan kesishmasidan Abdulla Qodiriy ko‘chasi bilan kesishmasigacha. Yo‘l ta’mirlash jarayonida haydovchilar aylanma yo‘llardan foydalanishlari mumkin.